CELEX: 62009CJ0303
Language: bg
Date: 2011-07-14
Title: Решение на Съда (пети състав) от 14 юли 2011 г. # Европейска комисия срещу Италианска република. # Неизпълнение на задължения от държава членка - Държавни помощи - Помощи в полза на предприятия, инвестиращи в общини, тежко пострадали от природни бедствия през 2002 г. - Възстановяване. # Дело C-303/09.

Решение на Съда (пети състав) от 14 юли 2011 г. — Комисия/Италия
      (Дело C‑303/09)
      „Неизпълнение на задължения от държава членка — Държавни помощи — Помощи в полза на предприятия, инвестиращи в общини, тежко пострадали от природни бедствия през 2002 г. — Възстановяване“
      1.                     Помощи, предоставяни от държавите — Решение на Комисията, с което се установява несъвместимост на дадена помощ с общия пазар
            и се разпорежда нейното връщане — Задължения на държавите членки — Задължение за възстановяване — Обхват (член 88, параграф 2
            ЕО и член 249 ЕО; съображение 13 и член 14, параграф 3 от Регламент № 659/1999 на Съвета; член 5, параграф 3 от Решение 2005/315
            на Комисията) (вж. точки 29—31 и 41)
      2.                     Иск за установяване на неизпълнение на задължения — Неспазване на решение на Комисията, свързано с държавна помощ — Решение,
            с което се нарежда възстановяването на неправомерна помощ — Правни основания за защита — Абсолютна невъзможност за изпълнение —
            Критерии за преценка — Трудности при изпълнението — Задължение на Комисията и на държавата членка да сътрудничат за намиране
            на решение, съобразено с Договора (член 88, параграф 2 ЕО и член 249 ЕО) (вж. точки 33—38)
      3.                     Помощи, предоставяни от държавите — Решение на Комисията, с което се установява несъвместимост на дадена помощ с общия пазар
            и се разпорежда нейното връщане — Обжалване пред националната юрисдикция на национални мерки по изпълнението — Инцидентно
            оспорване на законността на посоченото решение — Допускане от тази юрисдикция на обезпечителна мярка по спиране на изпълнението —
            Допустимост — Условия (член 88, параграф 2 ЕО; Решение 2005/315 на Комисията) (вж. точки 45 и 46)
      Предмет
      
         
               Неизпълнение на задължения от държава членка — В предвидения срок не са приети мерките, необходими за съобразяване с членове
                  2, 5 и 6 от Решение 2005/315/ЕО на Комисията от 20 октомври 2004 година относно схемата за помощ, прилагана в Италия за предприятия,
                  инвестиращи в общини, тежко пострадали от природни бедствия през 2002 г. (нотифицирано под номер C (2004) 3893), (ОВ L 100,
                  стр. 46)
               
            Диспозитив
      
         
                  1)
               
               
                  
               
               
                  	Като не е предприела в предвидените срокове всички необходими мерки, за да се възстановят от облагодетелстваните всички помощи,
                     отпуснати по силата на схемата за помощ, обявена за незаконна и несъвместима с общия пазар с Решение 2005/315/ЕО на Комисията
                     от 20 октомври 2004 година относно схемата за помощ, прилагана в Италия за предприятия, инвестиращи в общини, тежко пострадали
                     от природни бедствия през 2002 г., Италианската република не е изпълнила задълженията си, произтичащи по силата на член 5
                     от това решение.
                  
               
            
         
                  2)
               
               
                  
               
               
                  	Осъжда Италианската република да заплати съдебните разноски.